open-index/open-wikipedia-markdown huggingface dataset:
José Antonio Figueroa

**José Antonio Figueroa Cerdeiriña**, coñecido como **Josean Figueroa**, nado en Madrid o 14 de marzo de 1943, é un adestrador de baloncesto profesional español que adestrou entre outros equipos ao Club Baloncesto Breogán de Lugo, ao OAR Ferrol, ao Club Ourense Baloncesto, ao Cajabilbao e ao Pamesa Valencia da liga ACB. Foi nomeado adestrador do ano en 1987 pola Asociación Española de Entrandores de Baloncesto (do castelán: *Asociación Española de Adestradores de Baloncesto*).

## Traxectoria 
*  Colegio Maravillas de Madrid
*  OAR Ferrol (1976-1983)
*  Iveco Gijón (1983-1984)
*  Breogán Caixa Galicia (1984-1985)
*  Cajabilbao (1985-1989)
*  Pamesa Valencia (1989-1991)
*  DYC Breogán (1991-1992)
*  OAR Ferrol (1992-1994)
*  Patronato Bilbao (1994-1995)
*  Xacobeo 99 Ourense (1995) (*deixa o baloncesto de elite*)
*  Patronato Bilbao 
*  Selección de Euskadi

## Historial 

## Véxase tamén 
### Ligazóns externas 
* Ficha na web da ACB
* Artigo sobre Figueroa 
* Entrevista a Figueroa, 17 de xaneiro de 2010
Pambre

Como topónimo **Pambre** pode referirse a:

;En Galiza
***Pambre**, parroquia do concello de Palas de Rei;
****Pambre**, lugar de  dita parroquia;
***Pambre**, lugar da parroquia de Casardeita, no concello de Ramirás.

;Castelo de Galiza
***Castelo de Pambre**, fortaleza medieval galega que se alza a 44 m de altitude nun penedo á beira do río Pambre, situada na parroquia de Pambre.

;Río de Galiza
***Río Pambre**, afluente do río Ulla.
Ramón Carredano

**Ramón Carredano Cobas**, nado en Noia en 1950 é un escritor galego.

## Traxectoria
Profesionalmente é traballador da banca. Foi cofundador con Xosé Agrelo do grupo de teatro Candea. Segue vinculado ao teatro na Escola de Teatro Liceo de Noia. Colabora nas revistas *Casa da Gramática* do IES Virxe do Mar de Noia e *Alameda* do Liceo de Noia.

## Obras
**Frei Samuel*, 2002
**A unlla da aguia*, 2004
**Unha branca de cobre para Martiño*, 2005. Premio Merlín.
**Veleno tinto*, 2008.
**anacaona*,2011
"Kwerty", 2022

## Véxase tamén
### Ligazóns externas
*Ficha do autor en Xerais
Lost Dogs

***Lost Dogs*** é un recompilatorio da banda estadounidense de rock alternativo Pearl Jam, editado o 11 de novembro do 2003 a través do selo Epic Records. O álbum foi certificado "ouro" pola RIAA nos Estados Unidos.

Trátase dun disco dobre de caras-b e outro material tanto editado como non editado previamente. *Lost Dogs* vendeu 89.500 copias na súa primeira semana e tivo a súa estrea no número 15 da lista *Billboard 200*.

## Listaxe de cancións
### Disco un
#"All Night" (Jack Irons, Jeff Ament, Stone Gossard, Mike McCready, Eddie Vedder) – 3:22
#"Sad" (Vedder) – 3:39
#"Down" (Gossard, McCready, Vedder) – 3:15
#"Hitchhiker" (Vedder) – 3:17
#"Don't Gimme No Lip" (Gossard) – 2:35
#"Alone" (Dave Abbruzzese, Ament, Gossard, McCready, Vedder) – 3:11
#"In the Moonlight" (Matt Cameron) – 3:07
#"Education" (Vedder) – 2:46
#"Black, Red, Yellow" (Vedder) – 3:26
#"U" (Vedder) – 2:53
#"Leaving Here" (Brian Holland, Lamont Dozier, Edward Holland, Jr.) – 2:51
#"Gremmie Out of Control" (Jimmy Haskell) – 2:25
#"Whale Song" (Irons) – 3:35
#"Undone" (Vedder) – 3:10
#"Hold On" (Gossard, Vedder)  – 4:22
#"Yellow Ledbetter" (Ament, McCready, Vedder) – 5:00

### Disco dous
#"Fatal" (Gossard) – 3:39
#"Other Side" (Ament) – 4:04
#"Hard to Imagine" (Gossard, Vedder) – 4:35
#"Footsteps" (Gossard, Vedder) – 3:54
#"Wash" (Gossard, Ament, McCready, Dave Krusen, Vedder) – 3:48
#"Dead Man]" (Vedder) – 4:16
#"Strangest Tribe" (Gossard) – 3:49
#"Drifting" (Vedder) – 2:53
#"Let Me Sleep" (McCready, Vedder) – 2:59
#"Last Kiss" (Wayne Cochran) – 3:17
#"Sweet Lew" (Ament) – 2:11
#"Dirty Frank" (Vedder, Gossard, Ament, McCready, Abbruzzese) – 5:42
#"Brother" (Gossard) – 3:47
#"Bee Girl" (Ament, Vedder) – 9:55
Rearviewmirror (Greatest Hits 1991-2003)

***Rearviewmirror (Greatest Hits 1991–2003)*** é un recompilatorio de dous discos da banda estadounidense de rock alternativo Pearl Jam, editado o 16 de novembro do 2004 a través do selo Epic Records.

## Listaxe de cancións
### Disco un
#"Once" (2004 remix) (Eddie Vedder, Stone Gossard) – 3:16
#"Alive" (2004 remix) (Vedder, Gossard) – 5:42
#"Even Flow" (Vedder, Gossard) – 5:03
#"Jeremy" (Vedder, Jeff Ament) – 5:20
#"State of Love and Trust" (Vedder, Mike McCready, Ament) – 3:43
#"Animal"  (Dave Abbruzzese, Ament, Gossard, McCready, Vedder) – 2:47
#"Go" (Abbruzzese, Ament, Gossard, McCready, Vedder) – 3:12
#"Dissident" (Abbruzzese, Ament, Gossard, McCready, Vedder) – 3:34
#"Rearviewmirror" (Abbruzzese, Ament, Gossard, McCready, Vedder) – 4:44
#"Spin the Black Circle" (Abbruzzese, Ament, Gossard, McCready, Vedder) – 2:49
#"Corduroy" (Abbruzzese, Ament, Gossard, McCready, Vedder) – 4:39
#"Not for You" (Abbruzzese, Ament, Gossard, McCready, Vedder) – 5:53
#"I Got Id" (Vedder) – 4:51
#"Hail, Hail" (Gossard, Vedder, Ament, McCready) – 3:44
#"Do the Evolution" (Gossard, Vedder) – 3:52
#"Save You" (Ament, Matt Cameron, Gossard, McCready, Vedder) – 3:55

### Disco dous
#"Black" (2004 remix) (Vedder, Gossard) – 5:39
#"Breath" (Vedder, Gossard) – 5:24
#"Daughter" (Abbruzzese, Ament, Gossard, McCready, Vedder) – 3:56
#"Elderly Woman Behind the Counter in a Small Town" (Abbruzzese, Ament, Gossard, McCready, Vedder) – 3:15
#"Immortality" (Abbruzzese, Ament, Gossard, McCready, Vedder) – 5:12
#"Better Man" (Vedder) – 4:28 
#"Nothingman" (Vedder, Ament) – 4:34
#"Who You Are" (Gossard, Jack Irons, Vedder) – 3:53
#"Off He Goes" (Vedder) – 6:00
#"Given to Fly" (McCready, Vedder) – 4:00
#"Wishlist" (Vedder) – 3:26
#"Last Kiss" (Wayne Cochran) – 3:17
#"Nothing As It Seems" (Ament) – 5:21
#"Light Years" (Gossard, McCready, Vedder) – 5:10
#"I Am Mine" (Vedder) – 3:36
#"Man of the Hour" (Vedder) – 3:45
#"Yellow Ledbetter" (Ament, McCready, Vedder) – 5:03
Axel Pehrsson-Bramstorp

**Axel Alarik Pehrsson-Bramstorp**, orixinalmente **Axel Alarik Pehrsson**, nado en 1883 e finado en 1954, foi un granxeiro e político, e o primeiro ministro de Suecia entre xuño e setembro de 1936.

## Traxectoria 
Naceu nunha familia de granxeiros, e aínda que a morte do seu pai fixo imposible que continuase os seus estudos despois dos 14 anos, máis tarde supliu esta carencia con algúns cursos de educación para adultos nunha *folkhögskola*. A granxa que os seus pais alugaran era con todo dun tamaño considerable, e na época do seu matrimonio puido comprar a granxa *Bramstorp* no mesmo distrito parroquial, mentres que logo asumiu a dirección da granxa paterna e tamén dalgunhas outras. Como parlamentario sería máis coñecido como "Axel Pehrsson de Bramstorp", ou só como "Bramstorp", e en 1937 agregou oficialmente o nome da granxa ao seu apelido familiar.

Mentres cimentaba a súa riqueza como agricultor, estivo activo en política social e rexional e en 1918 converteuse en membro da segunda cámara do *Riksdag* (Parlamento), representando ao Partido Liberal, pero non foi reelecto en 1921. Máis tarde adheriu ao partido agrario *Bondeförbundet* (a "Liga dos Granxeiros") e foi novamente electo en 1929 como membro da segunda cámara, onde permanecería até 1949. Foi presidente do partido entre 1934 e 1949.

Cando o gabinete social demócrata de Per Albin Hansson foi cesado pola maioría parlamentaria na primavera de 1936, Pehrsson recibiu o mandato do Rei Gustavo V de formar unha coalición de goberno non socialista. Isto resultou imposible, e Pehrsson dirixiu un gabinete monopartidario como primeiro ministro durante tres meses. Como o seu gabinete só permaneceu á fronte do país durante o verán, foi chamado "o goberno de vacacións". Pehrsson tamén ocupou nese breve período o cargo de ministro de Agricultura; tras as eleccións para a segunda cámara en setembro renunciou como primeiro ministro, pero permaneceu como ministro de Agricultura no novo gabinete de Hansson, que era unha coalición de social demócratas e o *Bondeförbundet*. Continuou na mesma posición no gabinete de coalición nacional que se formou, tamén baixo o liderado de Hansson, ao estalar a segunda guerra mundial en 1939 e que permaneceu até a fin da guerra en 1945.

Tras a renuncia do gabinete de coalición do período da guerra, Bramstorp mantivo importantes posicións nas organizacións de agricultores, á vez que continuou como presidente do seu partido e membro do Parlamento, ata que a enfermidade o forzou a retirarse en 1949. Foi galardoado co título de cabaleiro da *Orde do Serafín* ese mesmo ano, e viviu o resto da súa vida na súa granxa.
The Ghost Writer

***The Ghost Writer*** (*O escritor pantasma*) é un filme de coprodución franco-xermano-británica dirixido polo director de cine polonés nacionalizado francés Roman Polanski e baseado na novela de Robert Harris *O poder na sombra*. Polanski obtivo por esta película o *Oso de prata* ao mellor director no Festival Internacional de Cine de Berlín do 2010.

## Sinopse 
Un escritor (Ewan McGregor) é contratado por un ex-primeiro ministro británico (Pierce Brosnan), trala morte en estrañas circunstancias do seu predecesor, para que lle escriba as súas memorias, no momento en que o político é acusado polo Tribunal Internacional de Xustiza de amparar detencións ilegais de sospeitosos de terrorismo e a súa posterior entrega á CIA. Empeza nese momento unha perigosa investigación na que o escritor pon en perigo a súa propia vida e a través da cal Polanski aproveita para tratar a guerra do Iraq dende unha óptica diferente, incidindo nas súas relacións con opacos movementos políticos que se remontan sorprendentemente atrás no tempo e que deslexitiman as democracias europeas convencionais.

## Personaxes 
* Ewan McGregor como O escritor fantasma
* Pierce Brosnan como Adam Lang
* Olivia Williams como Ruth Lang
* Kim Cattrall como Amelia Bly
* Timothy Hutton como Sidney Kroll
* Tom Wilkinson como Paul Emmett
* Jon Bernthal como Rick Ricardelli
* James Belushi como John Maddox
* Robert Pugh como Richard Rycart
* Tim Preece como Roy
* David Rintoul como O estraño
* Eli Wallach como O home vello

## Notas 
## Véxase tamén 
### Ligazóns externas 
* Ficha na IMDb 
* Ficha técnica da película en www.labutaca.net 
* Crítica de José Arce en www.labutaca.net
Golfo de Alasca

O **golfo de Alasca** é un brazo curvo do océano Pacífico na costa sur de Alasca, delimitando polo oeste coa península de Alasca e a illa Kodiak, e polo leste co arquipélago Alexander, onde se encontra a baía Glaciar.

A ribeira do golfo é unha combinación de bosques, montañas e glaciares, como o Malaspina e o Bering. A costa está profundamente accidentada, con enormes entrantes como a Cook Inlet e o Prince William Sound (dous grandes corpos de auga interconectados), ou como tamén a baía Yakutat ou o Cross Sound.

Meteoroloxicamente, o golfo é un continuo xerador de tormentas. Isto, sumado ás vastas cantidades de neve e xeo sobre o sur de Alasca, dá como resultado as maiores tempestades da zona sur do círculo polar ártico. Moitas destas tormentas móvense cara ao sur polas costas de Columbia Británica, Washington e Oregón. A maioría das choivas estacionais do Noroeste do Pacífico proveñen do golfo de Alasca.

  
## Véxase tamén
Chicago Bears

Os **Chicago Bears** (do inglés: *Osos de Chicago*) son un equipo profesional de fútbol americano de cidade de Chicago (Illinois), que compite na North Division da National Football Conference, unha das dúas divisións da National Football League. É un dos equipos máis antigos da liga (o máis antigo son os Arizona Cardinals), fundado en Decatur en 1919 (o mesmo ano no que se fundaron os Green Bay Packers) baixo o nome de Decatur Staleys, trasladándose á cidade de Chicago en 1921. Xunto cos Arizona Cardinals (orixinalmente de Chicago), é unha das dúas únicas franquías que compiten na NFL dende a súa fundación.

## Xogadores 
### Cadro actual 
## Véxase tamén 
### Ligazóns externas 
*Sitio web oficial dos Chicago Bears
Unmade Bed

**"Unmade Bed"** é un sinxelo promocional da banda estadounidense de rock alternativo Sonic Youth, sacado do seu álbum do 2004 *Sonic Nurse*. Trátase do segundo e derradeiro sinxelo do álbum.

## Listaxe de cancións 
# "Unmade Bed"
Charlotte's Web 2: Wilbur's Great Adventure

'''''Charlotte's Web 2: Wilbur's Great Adventure'''* (en galego, *A arañeira de Charlotte 2: A gran aventura de Wilbur*) é un filme de animación, continuación do filme de 1973 *Charlotte's Web*, producido en conxunto de Parmount Pictures, Universal Studios, Universal Animation Studios e Nickelodeon, dirixida por Mario Piluso, e lanzada a Universal Pictures por primeira vez nos Estados Unidos o 18 de marzo de 2003. Está distribuído pola *Paramount Home Entertainment*, nos Estados Unidos e no resto do mundo pola *Universal Studios Home Entertainment*. O filme baséase no libro infantil *Charlotte's Web*, escrito por E. B. White. O filme ten unha mensaxe clara de amizade e individualidade.

O filme vira en torno a Wilbur, que vive nunha granxa e ten que facerse cargo de tres novas arañas, que foron as fillas da araña Charlotte, quen morreu no primeiro filme, e debe evitar que o novo amigo, unha ovella negra chamada Cardigan, sexa comida por un raposo malvado chamado Farly. Esta continuación foi amplamente criticada. En *TV Guide'' díxose que no filme non se captura o corazón e o espírito do orixinal e tamén criticou a animación (á cal se referiu como "pobre"). Mike Long de DVD Talk tamén dixo que a animación é mediocre, semellante a unha caricatura "de sábado pola mañá".

## Sinopse 
Wilbur o porquiño sabe como é de importante a amizade, unha lección que aprendeu coa araña Charlotte. Entón, cando coñece a Cardigan, un carneiriño solitario, axiña se torna o seu amigo. Cardigan ensínalle a Wilbur todas as marabillas da vida na granxa e preséntalle a tres arañas moi especiais: Nellie, Arana e Joy, as fillas de Charlotte.

Cando o caseiro Zuckerman vende a Cardigan a outra facenda, inmediatamente sabe que facer. Acompañado polo intelixente rato Templeton, Wilbur e Charlotte embarcan nunha viaxe inesquecible para atoparen a Cardigan, durante a cal van descubrir que con coraxe, amor e amizade poden obter o que se propoñan.

## Notas
New Orleans Saints

Os **New Orleans Saints** son equipo profesional de fútbol americano con sede en Nova Orleáns, Luisiana. Os Saints compiten na National Football League (NFL) como club membro da División Sur da National Football Conference (NFC). O equipo foi fundado o 1 de novembro de 1966 por John W. Mecom Jr., David Dixon e a propia cidade de Nova Orleáns. O nome do equipo provén da festividade de Todos os Santos, debido ao gran número de católicos que viven na cidade, é ao himno "When the Saints Go Marching In", moi asociado a Nova Orleáns. As cores do equipo son o dourado é o negro, mentresa que o seu escudo é unha flor de lis de trazos sixelos. A franqía comezou xogando os seus partidos como local no Tulane Stadium, onde permaneceron até 1975, ano no que se trasladaron ao Louisiana Superdome (actualmente coñecido como Mercedes-Benz Superdome, debido ao patrocinio da compañía alemá).

Durante os seus primeiros vinte anos, os Saints non foron un equipo moi competivo, conseguindo un balance de máis vitorias que derrotas tan só nas temporadas 1987, onde remataron 12−3 clasificándose por vez primeira aos playoffs, e en 1998, onde conseguiron acabar cun rexistro de 10–6. Por outra banda, a primeira en playoffs non chegaría até o ano 2000, cando conseguiron vencer aos St. Louis Rams por 31–28. En 2005, o furacán Katrina devastou a cidade, converténdose o Superdome en refuxio temporal para os afectados. De feito, o propio estadio sufriu cuantiosos danos. Esta situación levou a que o equipo tivese que xogar os seus partidos noutras cidades como  San Antonio ou Baton Rouge. Finalmente, o Superdome foi arranxado para a temporada seguinte por valor duns 185 millóns de dólares. O primeiro partido dos Saints de volta na súa cidade levou consigo unha gran carga emocional, conseguindo gañar aos seus rivais de división, os Atlanta Falcons, por 23–3, e conseguindo clasificarse por segunda vez na súa historia aos playoffs. O seguinte fito histórico da franquía foi na temporada 2009, cando o equipo consegue gañar da man de Drew Brees a súa primeira Super Bowl tras vencer aos Indianapolis Colts por 31–17.

## Xogadores 
### Cadro actual 
## Notas 
## Véxase tamén 
### Ligazóns externas 
*Páxina web oficial dos New Orleans Saints
CB Tizona

O **Club Baloncesto Tizona**, coñecido por motivos de patrocinio como **UBU Tizona**, é un club de baloncesto español con sede na cidade de Burgos, Castela e León. Actualmente compite na Primeira FEB, segunda categoría do baloncesto español.

## Historia 
O club ten as súas orixes no Club Deportivo Maristas de Burgos, mais non é até o 2001 que se independiza obtendo a actual denominación, competindo na liga EBA. Despois de tres anos na liga EBA, o CB Atapuerca recibe unha invitación da FEB para participar na liga LEB 2, conseguindo finalmente chegar á LEB Ouro. En 2014 o equipo refúndase como CB Tizona.

## Véxase tamén 
### Ligazóns externas 
* Sitio web oficial
Pablo Casado Elícegui

**Pablo Antonio Casado Elícegui**, nado en Zamora o 12 de xaneiro de 1944 e finado o 27 de marzo de 2017 nas Palmas de Gran Canaria, foi un arquitecto e adestrador de baloncesto profesional español que dirixiu entre outros equipos o Club Baloncesto Breogán de Lugo, o Canarias e o Villalba. En 1991 foi ademais director xeral deste club madrileño.

## Traxectoria 
Como xogador de baloncesto, estivo no CB Canarias durante o tempo que facía estudos universitarios de arquitectura en Tenerife.

Como adestrador, empezou nas categorías inferiores do Estudiantes, e en 1979 xa estivo adestrando os equipos sénior do Club Baloncesto Canarias. Nas illas conseguiu dous ascensos á máxima categoría do baloncesto español. En 1985 fichou polo Breogán lugués, a quen adestrou unicamente por unha tempada. En 1986 marchou ao CB Collado Villalba da periferia madrileña, onde permaneceu durante seis anos, o último deles ademais como director xeral do club (1992).

## Notas
## Véxase tamén 
### Ligazóns externas 
*Ficha en acb.com
3's & 7's

"'''3's & 7's'*" é o segundo sinxelo do álbum *Era Vulgaris* da banda estadounidense de stoner rock Queens of the Stone Age. Foi editado o 4 de xuño do 2007 a través do selo Interscope estreándose non número 19 na lista *UK top 40 singles''.

## Listaxe de cancións
### CD
# "3's & 7's" – 3:34 
# "Christian Brothers" – 4:25 (versión de Elliott Smith)

### 7" - 1
# "3's & 7's" – 3:34 
# "Sick, Sick, Sick" – 3:34 
# "I'm Designer - Remix" – 3:49

### 7" - 2
# "3's & 7's" – 3:34 
# "Sick, Sick, Sick" – 3:34 
# "Goin' Out West" – 3:26 (versión de Tom Waits)

## Notas
Nino Morales

**Jorge Alberto Morales Nino**, coñecido como **Nino Morales**, nado o 20 de novembro de 1960 en Sevilla, Andalucía, é un ex xogador e adestrador profesional de baloncesto español Cunha altura de 1,95 xogaba na posición de ala.

## Traxectoria na ACB 
* 20px|border|ACB CB Inmobanco (1ª División, 1980–1983)
* 20px|border|ACB Cajamadrid (ACB, 1983–1985)
* 20px|border|ACB Gran Canaria (ACB, 1985–1986)
* 20px|border|ACB Leite Río Breogán (ACB, 1986–1987)

## Traxectoria como adestrador 
*  San Román Las Rozas (EBA, 1995−1997)
*  Baloncesto Qalat (EBA, 2001−2002)
*  CB Morón. (EBA, 2009)
*  Club Náutico Sevilla (Primeira Nacional, 2010−2021)

## Véxase tamén 
### Ligazóns externas 
*Ficha en acb.com
Calipso (lúa)

**Calipso** (ou en grego *Καλυψώ*) é unha lúa de Saturno. Foi descuberta en 1980, a partir de observacións terrestres, por Dan Pascu, P. Kenneth Seidelmann, William A. Baum, e Douglas G. Currie, e recibiu a designación provisional de '***. Nos meses posteriores quedarían rexistradas varias aparicións máis, coas súas designacións temporais incluídas: , , , e . En 1983 recibiría oficialmente o nome de Calipso, procedente da mitoloxía grega. Tamén é coñecido coma **** ou **Tetis C*'.

Calipso é unha lúa co-orbital de Tetis, e está situada no punto de Langrage de cola (retagarda) de Tetis (L5), 60 graos por detrás de Tetis. Está relación foi identificada por primeira vez por Seidelmann *e o seu equipo* en 1981. A lúa Telesto reside no outro punto de Langrage (no de vangarda) de Tetis (L4), 60 graos por diante de Tetis. Calipso e Telesto son tamén coñecidas polo termo "Troianos de Tetis", por analoxía cos asteroides Troianos, hai outras dúas lúas troianas máis no sistema de satélites de Saturno, Polideuco e Helena, que son troianas de Dione.

Coma outros satélites pequenos de Saturno, Calipso é de forma irregular, cuberta de cráteres e semella que perdeu parte do material da súa superficie, xa que moitos cráteres amosan un revelo moi suave. A súa superficie é unha das de maior poder de refracción (en lonxitudes de onde visible) dentro do Sistema Solar, cun albedo xeométrico de 1,34.

## Galería 

Ficheiro:Calypso crop resize sharp.jpg|Outra imaxe do 13 de febreiro do 2010, onde se poden aprecia-los accidentes de forma *fluídas*.
Ficheiro:Calypso image PIA07633.jpg|Imaxe tomada pola *Cassini* o 23 de setembro do 2005
Ficheiro:Calypso - Voyager 2.jpg|Calipso visto dende a Voyager 2 (agosto de 1981)

## Notas 
## Véxase tamén 
### Outros artigos 
* Saturno
* Tetis
* Telesto

### Ligazóns externas 
* Calypso Profileby NASA's Solar System Exploration 
* The Planetary Society: Calypso 
* Animación con fotos tomadas pola Cassini o 12-02-2010
FC Luzern

O **FC Luzern** é un club de fútbol de Lucerna, Suíza. Fundouse en 1901 e actualmente compite na Super Liga Suíza. O seu campo é o estadio Allmend, con capacidade para 13.000 espectadores.

## Uniforme 
* **Uniforme titular**: Camiseta azul, pantalón branco, mediais azuis.
* **Uniforme alternativo**: Camiseta negra, pantalón negro, medias negras.

## Palmarés 
* **Super Liga suíza (1)**: 1989.
* **Copa de Suíza (2)**: 1960, 1992.

## Ligazóns externas 
* Páxina oficial do club
FC Lugano

O **Football Club Lugano** (coñecido como **AC Lugano** entre 2004 e 2008) é un club de fútbol de Lugano, Suíza. Fundouse o 28 de xullo de 1908 e actualmente compite na Challenge League. O seu campo é o estadio Cornaredo, con capacidade para 15.000 espectadores.

## Palmarés
***Super Liga Suíza (3)**: 1938, 1941, 1949.
***Copa Suíza (3)**: 1931, 1968, 1993.

## Ligazóns externas
*Páxina oficial do club
FC Sion

O **FC Sion** é un club de fútbol de Sion, Suíza. Fundouse en 1909 e actualmente compite na Super Liga Suíza. O seu campo é o Stade Tourbillon, con capacidade para 16.500 espectadores.

Viste con camiseta branca, pantalón vermello, medias vermellas. O uniforme alternativo é unha Camiseta vermella, pantalón vermello, medias vermellas.

## Xogadores 
:*Categoría principal: Xogadores do FC Sion.*

## Palmarés 
* **Super Liga suíza (2)**: 1992, 1997.
* **Copa de Suíza (12)**: 1965, 1974, 1980, 1982, 1986, 1991, 1995, 1996, 1997, 2006, 2009, 2011.
12 vitorias en cantas finais. FC Sion ten a distinción de nunca perder unha final da Copa en Suíza. FC Sion detén a marca mundial con 12 vitorias en 12 finais de copa.

## Véxase tamén 
### Ligazóns externas 
* Páxina oficial do club
FC Baden

O **FC Baden** é un club de fútbol de Baden, Suíza. Fundouse en 1897 e actualmente compite na 1. Liga. O seu campo é o estadio Esp, con capacidade para 7.000 espectadores.
## Ligazóns externas
*Páxina oficial do club
Telesto (lúa)

**Telesto** (ou en grego *Τελεστώ*) é unha lúa de Saturno. Foi descuberta por Smith, Reitsema, Larson e Fountain no ano 1980, a partir de observacións terrestres, e foi provisionalmente designada coma '***. Nos seguintes meses, serían rexistradas varias observacións máis, con designacións provisionais incluídas:  , e . En 1983 foi oficialmente bautizado co nome de Telesto, procedente da mitoloxía grega. Tamén é coñecido coma **** ou **Tethys B*'.

Telesto é unha lúa co-orbital de Tetis, e está situada no punto de Langrage de vangarda de Tetis (L4), 60 graos por diante de Tetis. Está relación foi identificada por primeira vez por Seidelmann *e o seu equipo* en 1981. A lúa Calipso reside no outro punto de Langrage (no retagarda ou cola) de Tetis (L5), 60 graos por detrás de Tetis. Calipso e Telesto son tamén coñecidas polo termo "Troianos de Tetis", por analoxía cos asteroides Troianos, hai outras dúas lúas troianas máis no sistema de satélites de Saturno, Polideuco e Helena, que son troianas de Dione.

A sonda *Cassini* fixo un sobrevoo a longa distancia de Telesto o 11 de outubro do 2005. Sorprendentemente as imaxes revelaron unha superficie moi suave e practicamente sen rastro de cráteres de impacto pequenos.

## Notas 
## Véxase tamén 
### Outros artigos 
* Saturno
* Tetis
* Calipso

### Ligazóns externas 
* Telesto Profileby NASA's Solar System Exploration 
* The Planetary Society: Telesto
Nuova Pallacanestro Gorizia

O **Nuova Pallacanestro Gorizia** foi un club de baloncesto italiano con sede na cidade de Gorizia, Friúl-Venecia Xulia. Fundado no ano 1999, foi o herdeiro da **Unione Ginnastica Goriziana**, club que participou durante anos na máxima categoría do baloncesto italiano. Desapareceu no ano 2010.

## Historia 
A Union Ginnastica Goriziana foi fundada no ano 1868, sendo estabelecida a sección de baloncesto oficialmente en 1934. O equipo consegue chegar en 1952 á Serie A, máxima categoría do baloncesto italiano, permanecendo nela durante dúas temporadas. Posteriormente a Goriziana xogaría outras cinco temporadas na Serie A nos anos 1960 (1961-62, 1963-65, 1966-67, 1969-70) sen conseguir nun permanecer dúas temporadas consecutivas. A partir de 1975 e aré 1984, o club alternou continuamente entre a Serie A e a Serie A2, permanecendo a continuación de na segunda divisón até 1998. Tras un novo ascenso á Serie A, aínda que consegue manter a categoría, vende os seus deportivos ao Scavolini Pesaro, pasando a xogar na terceira divisón. O equipo comeza o seu camiño na Serie B1 cun novo nome: Nuova Pallacanestro Gorizia. Porén, os éxitos deportivos non acompañan, e tras descender á Serie C en 2010, o propietario do equipo négase a seguir financiando o club, o que propicia a súa desaparición.

### Patrocinadores 
Ao longo dos anos, debido a motivos de patrocinio, o equipo foi coñecido como:

* **Zoppas Gorizia** (1961–1962)
* **Unione Ginnastica Goriziana** (1962-1964)
* **Splugen Brau Gorizia** (1966-1970)
* **Patriarca Gorizia**(1975–1976)
* **Pagnossin Gorizia** (1976-1980)
* **Tai Ginseng Gorizia** (1980-1981) 
* **San Benedetto Gorizia** (1981–1984)
* **Segafredo Gorizia** (1984-1988)
* **San Benedetto Gorizia** (1988–1990)
* **Brescialat Gorizia** (1994-1996)
* **Dinamica Gorizia** (1996-1997)
* **S.D.A.G. Gorizia** (1998-1999)

## Notas 
## Véxase tamén 
### Ligazóns externas 
* Estatísticas na web da Lega
* A Historia
Zuriqués

O **zuriqués** (*züritüütsch*) é o dialecto alto alemánico que se fala en Zürich.

## Dispersión 
O zuriqués é, conforme ao número dos seus habitantes, a variante do alemánico máis falada de toda Suíza. A dispersión no alemánico non se pode identificar con plena exactitude, os límites son aglutinantes. O cantón de Zürich é a zona de dispersión principal do zuriqués, hai excepcións no norte na zona Weinland e Rafzerfeld, no leste unha zona estreita fronteiriza xunto Frauenfeld que abrangue os municipios de Ellikon e Hagenbuch, e tamén no sur o distrito de Höfe que pertence ao cantón Schwyz.

## Características 
O zuriqués mostra todas as típicas características do alemánico, o *ch* e a *k* pronúncianse forzando moito a gorxa, tal e como consegue o iota castelán, *a* pronúnciase de tal maneira que soa moi baixa, pero a contrario das outras falas do norte de Suíza, a pronunciación de *a* tan baixa non acaba conxuntándose coa *o*, tanto é así que chegan a chamarlle *kako* ao cacao.

O zuriqués tivo procesos de intercambio nos que perdeu formas propias e engadíronselle outras, máis durante os últimos dous séculos. A fala da cidade foi a que máis cambios sufriu debido ao tránsito máis elevado que no ámbito rural (por exemplo miña muller *miini Frau* era antes *mi Frau*). Xeograficamente pódese diferenciar entre dialectos zuriqueses nos seguintes territorios: Cidade, Lago de Zürich, Winterthur, Oberland, Unterland e Amt.

## Exemplos rexionais 
**Winterthur**

### Publicacións en zuriqués 
* Josua Boesch: *Aabig-glüe*. Jordan Verlag
* Josua Boesch (Übers.): *d Psalme, Züritüütsch. Us em Hebreeische übersetzt*. 2. Auflage, Zürich 1990.
* Josua Boesch: *Unterwägs*. Jordan Verlag.
* Ivar Breitenmoser: *Zürich tanzt Bolero*. Arche Verlag.
* Eduard Schäubli (Übers.): *d Genesis, Züritüütsch. Us em Hebreeische übersetzt*. Zürich 1990.
* Viktor Schobinger (Übers.): *de Versamler - de Prediger Salomo, Züritüütsch. Us em hebreeische übersetzt*. Zürich 1985.
* Fritz Stolz (Übers.): *De Prediger, us em Hebräische is Züritüütsch übersetzt*. Theologischer Verlag, o.J.
* Emil Weber (Übers.): * s Nöi Teschtamänt Züritüütsch, us em Griechische übersetzt*. Zürich 1997.
* Domenico Blass: * Züri-Slängikon. Orell Füssli Verlag
* Viktor Schobinger: *Di Grooss Revoluzioon''. Dieser zürichdeutsche Roman führt durch die Ereignisse der Französischen Revolution. Drei Bücher, Zürich 2009, ISBN 978-3-908105-31-2 und -32-9

## Véxase tamén 
### Ligazóns externas 
* Tonbeispiele
* Lehrmittel «Züritüütsch/Schweizerdeutsch»
* Verweis auf mehrere Lehrmittel zu Zürichdeutsch; «Züritüütsch verstaa, Züritüütsch rede»
* Viktor Schobingers Webpräsenz mit der Liste seiner Bücher auf Zürichdeutsch 

* Idioma alemánico en Ethnologue.
Yuri Shevchuk

**Yuri Yulianovich Shevchuk** ou **Ю́рий Юлиа́нович Шевчу́к** en cirílico ruso, nado o 16 de maio de 1957 en Yagodnoye, é un cantante e compositor soviético que lidera a banda de música rock *DDT*, fundada por el canda Vladimir Sigachev.

## Véxase tamén 
### Ligazóns externas 
* Official website of DDT
Kentelec 8

O **Kentelec 8** foi un ordenador desenvolvido e presentado en 1974. Foi un dos primeiros ordenadores comerciais baseados en microprocesador e o primeiro microordenador deseñado e construído en España.

## Historia 
O ordenador foi desenvolto por Distesa, pertencente a Anaya Editorial, como resultado do interese do grupo pola aplicación das tecnoloxías a ensinanza. Foi deseñado por Manel Puigbó Rocafort e un equipo de colaboradores.

O nome provén de *Kentel*, o nome orixinal dun panel de probas de montaxes electrónicas deseñado polo propio Puigbó, ao que se lle engadiu a abreviatura EC (do inglés *Electronic Computer*) e un 8, en referencia ao número de bits cos que traballaba o procesador.

O prototipo foi presentado no ano 1974, un ano despois do Micral N francés (o primeiro ordenador comercial baseado en microprocesador) e uns meses antes do Scelbi-8H, precursor da informática doméstica.

Tiña altas prestacións para a época, pero o equipo era caro, o que propiciou que se deixase de fabricar cando se levaban producidas 10 unidades.

## Características 
O deseño orientouse o estudo dos microprocesadores. No panel amosaba diversos datos internos da máquina. Incluía un teclado hexadecimal e un zócolo programador de EPROMs. Inicialmente funcionaba cun procesador Intel 8008, que foi substituído posteriormente por un 8080. Como periférico de entrada e saída empregaba unha cinta perforada. Posuía unha memoria de 8 Kb, ampliable a 16 Kb.

## Véxase tamén
### Ligazóns externas 
* Distesa Kentelec 8 en Zona de Pruebas
Manel Puigbó

**Manel Puigbó Rocafort**, nado en Terrassa o 31 de agosto de 1931, e profesor universitario, deportista e investigador informático, coñecido por ser deseñador do Kentelec 8.

A partir dos anos 70 Manel Puigbó deseñou unha serie de equipos electrónicos enfocados maiormente a ensinanza da electrónica e a informática. Destaca o Kentelec 8, por ser o primeiro ordenador comercial baseado en microprocesador deseñado en España. Tamén deseñou varias calculadoras dixitais e analóxicas, un corrector automático de exames e diversos equipos enfocados o estudo e análise de circuítos.

É o tradutor de diverso libros técnicos e manuais e foi docente na Escola Técnica Superior de Enxeñeiros Industriais de Barcelona e na Universidade Politécnica de Cataluña. Na actualidade imparte aulas de informática musical.

Como deportista foi tres veces campión do mundo de hóckey a patíns, gañou diversas copas de Europa e varios campionatos de España e Cataluña. Tamén gañou dous campionatos de España de hóckey sobre herba e foi adestrador do equipo dese deporte do F. C. Barcelona.

## Véxase tamén
### Ligazóns externas
*Sobre Manel Puigó en Zona de Pruebas .
The Day I Tried to Live

"**The Day I Tried to Live**" é un sinxelo da banda estadounidense de grunge Soundgarden, editado no ano 1994 e sacado do seu álbum *Superunknown*. Foi composto polo líder da banda Chris Cornell e acadou o número 13 da lista *Billboard Mainstream Rock Tracks*. Foi incluído no recompilatorio de grandes éxitos de 1997 *A-Sides*.

## Lista de cancións 
Todos os temas compostos por Chris Cornell agás onde se indique.
;CD promocional (EEUU), CD (RU) e vinilo de 12" (RU)
#"The Day I Tried to Live"&nbsp;– 5:20
#"Like Suicide" (acoustic)&nbsp;– 6:12
#"Kickstand" (live) (Cornell, Kim Thayil)&nbsp;– 1:58
#*Gravada en directo o 20 de agosto de 1993 no Jones Beach Amphitheater en Wantagh, Nova York.

;CD promocional (España)
#"The Day I Tried to Live"&nbsp;– 5:20
#"Limo Wreck" (Matt Cameron, Cornell, Thayil)&nbsp;– 5:47

;Vinilo de 7" (RU) e casete (RU)
#"The Day I Tried to Live"&nbsp;– 5:20
#"Like Suicide" (acoustic)&nbsp;– 6:12

;Vinilo promocional de 12" (EEUU)
#"The Day I Tried to Live"&nbsp;– 5:20
Hormoaning

***Hormoaning*** é un EP da banda estadounidense de grunge Nirvana. Foi editado o 5 de febreiro de 1992 a través dos selos DGC Records e Geffen Records unicamente en Australia e o Xapón, coincidindo coa xira da banda por eses países.

Catro das cancións de *Hormoaning* son versións que non foron editadas anteriormente. As outras dúas son orixinais de Nirvana e anteriormente apareceran como caras-b de sinxelos de *Nevermind*.

## Lista de cancións 
# "Turnaround" (Devo)&nbsp;– 2:21
# "Aneurysm" (Cobain/Nirvana)&nbsp;– 4:49
# "D-7" (The Wipers)&nbsp;– 3:47
# "Son of a Gun" (The Vaselines)&nbsp;– 2:50
# "Even in His Youth" (Cobain/Nirvana)&nbsp;– 3:07
# "Molly's Lips" (The Vaselines)&nbsp;– 1:53
Bleach (homónimos)

**Bleach** (no inglés: *lixivia*), pódese referir a:

*A serie de manga e anime **Bleach**, creada por Tite Kubo.
*O álbum **Bleach**,  da banda grunge estadounidense Nirvana.
*A banda de rock cristián estadounidense **Bleach**.
*A película ***Bleach***, do ano 1998.
*O grupo de rock punk **Bleach03**.
Pedro Romero

**Pedro Romero Martínez**, nado en Ronda (provincia de Málaga) o 19 de novembro de 1754 e finado en Ronda o 10 de febreiro de 1839, foi un toureiro español, coñecido tamén como "O infalible". Os seus avó, pai e tres irmáns tamén foron toureiros. É atribuído ao seu avó, Francisco Romero, ser o primeiro en utilizar a muleta e o estoque.

Pedro Romero foi rival dos toureiros Pepe-Hillo e Joaquín Rodríguez Costillares. Francisco Montes Paquiro foi o seu discípulo.

## Véxase tamén 
### Ligazóns externas 
* Biografía de Pedro Romero en andalucia.com  
* Pedro Romero en portaltaurino.com
Sir Raleigh

**Sir Raleigh** é unha ra antropomórfica da saga de videoxogos de PlayStation 2 Sly Raccoon. A súa única aparición foi na primeira entrega da saga.

## Historia 
De nova, esta rica ra , aburríase da súa vida de luxo e privilexio, por capricho probou coa piratería e deuse conta de que lle gustaba, no xogo era o maquinista da Banda dos Cinco Malvados. Raleigh é o primeiro xefe ao que o protagonista debe enfrontarse para recuperar o libro sagrado da súa familia o Thievius Racconus.

## Véxase tamén 
### Outros artigos 
* Sly Raccoon.
Kastomä

**Kastomä** é un grupo de rock galego da Terra de Ordes formado no 2000.

## Integrantes 
* JCR Soneira - voz
* Sito - guitarra
* David - guitarra
* Oscar - baixo 
* Antonio - batería

## Traballos 
* *Tomamoslle outra* (2001) 
* *Mestres de pesadelos* (2005)
* *Almas da noite* (2008)
* *Importame merda* (2011)

## Véxase tamén 
### Ligazóns externas 
* Kastomä en komunikando.net
Nuova AMG Sebastiani Basket Rieti

O **Nuova AMG Sebastiani Basket**, tamén coñecido como **NSB** e **Nuova Sebastiani Basket**, foi un equipo profesional de baloncesto italiano, fundado en 1998 na cidade de Rieti (no Lacio) e desaparecido en 2010, un ano despois de trasladarse a Nápoles. Estaba considerado como o sucesor do AMG Sebastiani Basket, equipo que gañou a Copa Korać en 1980.

## Historia 
O club é considerado o sucesor do antigo AMG Sebastiani Basket Rieti, equipo que competiu na Serie A nos anos 1970 e 1980, chegando a gañar a Copa Korać en 1980. En 2009, o club trasladouse dende Rieti a Nápoles, mais foi excluído da liga en abril de 2010 por problemas económicos.

### Nomes 
O club, dependendo do patrocinador, foi coñecido cos seguintes nomes:

*Brina Rieti (1973−1977)
*Althea Rieti (1977−1978)
*Arrigoni Rieti (1978−1980)
*Ferrarelle Rieti (1980−1981)
*Acqua Fabia Rieti (1981−1982)
*Binova Rieti (1982−1983)
*Cottorella Rieti (1983−1984)
*American Eagle Rieti (1984−1985)
*Ippodromi d'Italia Rieti (1985−1986)
*Corsatris Rieti (1986−1987)
*Dentigomma Rieti (1987−1988)
*Noi Sport Monte Terminillo Rieti (2005−2006)
*Solsonica Rieti (2006−2009)
*Martos Napoli (2009−2010)

## Notas 
## Véxase tamén 
### Ligazóns externas 
* Sitio web oficial
* Estatísticas na web da Lega
* Ficha en Eurobasket
Pedro Armendáriz

**Pedro Gregorio Armendáriz Hastings**, nado en Churubusco (Cidade de México) o 9 de maio de 1912 e finado nos Ánxeles o 18 de xuño de 1963, foi un actor da chamada "Época de Ouro do cinema mexicano", ademais de traballar tamén en Hollywood e en Europa.

## Traxectoria 
Era fillo do mexicano Pedro Armendáriz García-Conde e a estadounidense Adela Hastings. Viviu cos seus pais en Texas e estudou en California, onde rematou a súa carreira de enxeñaría na Escola Politécnica de California.

Ao acabar os seus estudos mudouse á Cidade de México, onde se empregou como ferrocarrileiro, guía de turistas e xornalista da revista bilingüe *México Real*. Foi descuberto polo director de cine Miguel Zacarías cando Pedro recitaba o monólogo de *Hamlet* a unha turista estadounidense. Filmou a súa primeira película aos 22 anos e, desde aquela, actuou en ducias de filmes alternando o cine mexicano co estadounidense. Foi o actor favorito de Emilio Fernández, con quen realizaría algunhas das súas mellores películas como *Soy puro mexicano* (1941), *Flor Silvestre* (1942), *María Candelaria* (1943), *Bugambilia* (1945), *Enamorada* (1946) ou *La Perla* (1947), alternando con figuras tan míticas como Dolores del Río e María Félix. Tamén participou en producións de Francia, España, Italia e Inglaterra. En Hollywood, foi coñecido polo seu traballo en filmes como *Fort Apache* (1948), e ten actuado ás ordes de directores como John Ford, John Huston ou Michael Curtiz.

En 1956 participou na película *The Conqueror* producida por Howard Hughes. Esta foi rodada no estado norteamericano de Utah nunha época na cal o goberno norteamericano realizaba probas nucleares no veciño estado de Nevada. 91 das 220 persoas involucradas na produción da película enfermaron de cáncer e 46 destas morreron a consecuencia desta enfermidade, entre elas, os actores John Wayne (cancro de estómago e pulmón), Susan Hayward (cancro de cerebro), Agnes Moorehead (cancro de pulmón), John Hoyt (cancro de pulmón). Ademais destes, o director da película, Dick Powell (cancro de glándulas linfáticas) tamén finou. Pedro Armendáriz empezou a sufrir dores na cadeira e anos despois atopóuselle cancro. Ao saber da súa mortal enfermidade e que tiña metástase, durante a súa estancia no hospital da Universidade de California nos Ánxeles (UCLA) Pedro optou polo suicidio cun tiro no peito o 18 de xuño de 1963.

## Filmografía 
### Hollywood 
### Cinema italiano 
### Cinema francés 
### Cinema mexicano 
## Véxase tamén 
### Ligazóns externas 
* Biografía na páxina do Cine Mexicano do ITESM.
Alto alemánico

O **alto alemánico** é un grupo de dialectos do alemánico que se fala nun territorio que abarca partes de Suíza, Liechtenstein, algo do sur de Baden en Alemaña, a parte francesa do sur de Alsacia en Sundgau e tamén algunhas rexións de Vorarlberg en Austria. Unha característica significativa para diferencialo do baixo alemánico é a pronuncia de  (/k/) a  (/χ/), exemplos son *Kind* (neno) e *Kopf* (cabeza), que chegan a ser *Chind* e *Chopf*.[miniatura|300px|A zona do alto alemánico en amarelo. En vermello a liña [Brünig-Napf-Reuss, en gris no fondo o mapa de Suíza.|centro]]
Helena (lúa)

**Helena** (ou en grego *Ἑλένη*) é unha lúa de Saturno. Foi descuberta por Pierre Laques e Jean Lecacheux no ano 1980, a patir de observacións terrestres feitas no Observatorio Pic du Midi, e recibiu a designación temporal **.** No ano 1988 foi oficialmente bautizada co nome de Helena de Troia, quen era neta de Cronus (Saturno) na mitoloxía grega. A lúa tamén é coñecida coma '*** e **Dione B*', xa que esta lúa é co-orbital da lúa Dione e está situada no punto de Langrage de vangarda (L4). É unha das catro lúas troianas que existen no sistema de satélites de Saturno, as outras tres son: Calipso, Telesto e Polideuco, a outra troiana de Dione.

## Exploración 
A imaxes de Helena tomadas máis de preto son da sonda Cassini, que sobrevoou a lúa a unha distancia de 1800&nbsp;km o 3 de marzo do 2010.

## Galería 

Ficheiro:Helene rev 127 raw 1.jpg|Imaxe tomada pola *Cassini* o 3 de marzo do 2010
Ficheiro:N00152209 Helene.jpg|A cara da lúa que mira a Saturno, iluminada polo resplandor do propio planeta.
Ficheiro:N00152248 Helene.jpg|Vista en primeiro plano de Helena con Saturno de fondo.
Ficheiro:PIA 10544 Helene.jpg|Imaxe tomada pola *Cassini* en novembro do 2008
Ficheiro:Cassini Helene N00086698 CL.jpg.jpg|Imaxe tomada pola *Cassini* en xullo do 2007
Ficheiro:Helene - Voyager 2.jpg|Imaxe tomada pola *Voyager 2* en agosto de 1981

## Notas 
## Véxase tamén 
### Outros artigos 
* Saturno
* Dione
* Polideuco

### Ligazóns externas 
* Helene Profileby NASA's Solar System Exploration 
* The Planetary Society: Helene 
* Helene has two faces - The Planetary Society : Helene Mini Atlas - 11 de marzo do 2010
Carlos Quintáns Eiras

**Carlos Luís Quintáns Eiras**, nado en Senande (Muxía) en 1962, é un arquitecto galego.

## Traxectoria 
Obtivo o título de Arquitecto en 1987 pola Escola Técnica Superior de Arquitectura da Coruña, onde é profesor no departamento de Construcións Arquitectónicas dende 1990. Foi profesor de proxectos na Escola Internacional de Arquitectura de Cataluña de Barcelona dende o ano 2002 ata o 2005. Codirector da revista *Tectónica* dende 1995 e codirector da revista *Obradoiro* dende 2006, tamén da revista Archives dende 2018 e de Universum dende 2022.
Formou parte do estudio *Quintáns Raya Crespo* cos arquitectos Antonio Raya de Blas e Cristóbal Crespo González ata o ano 2002. León de ouro na Bienal de Venecia no ano 2016. Secretario dende o inicio do premio Enor. Dirección artística de 12 miradas. Coordinación científica de 12miradas. Exposición Siza na Fundación Gulbenkian de Lisboa en 2024 e Programa de arquitectura da Bienal de Coimbra 2024
## Obras destacadas 
*Casa en Paderne. Courel (2010).
*Casa en Gandario, Coruña (2005).
*Piscina na Laracha (1998-2000).
*Cafetería na praia de Balarés (Ponteceso).
*Reforma de local comercial para MIXING na rúa Picavia da Coruña (2006).
*Vivenda en Gandarío (Bergondo).

## Premios 
*León de Ouro na Bienal de Venecia  2016.
*XV Premios COAG. Categoría Divulgación e investigación. A Cidade Intuida.
*Premio FAD de opinión pola casa en Paderne no ano 2011.
*Mención especial Bienal Arquitectura española 2011.
*Seleccionado premio Mies Van der Rohe 2011.
*Highly Comended 2002 AR+D Emergin Architecture (The Architectural Review)Piscina en Pontedeume.
*Highly Comended 2001 AR+D Emergin Architecture (The Architectural Review)Cafetería en Balares.
*Premio COAG Obra Nueva. Piscina de Laracha 2001.
*Accésit no V Premio Julio Galán Carvajal de Arquitectura (2001) na categoría Obra de nova planta pola obra *Cafetería na praia de Balarés*.
*Premio no XII Premio COAG de Arquitectura (2006) na categoría Decoración e interiorismo pola obra *Reforma de local comercial para MIXING na Coruña*.
*Accésit no XII Premio COAG de Arquitectura (2006) na categoría Obra de nova planta pola obra *Vivenda en Gandarío*.
*Mención especial. VI Muestra de arquitectos jóvenes españoles. Antonio Camuñas. Vivenda Alejandro Vázquez,
*Premio Julio Galán CarvajalL 1995. Modalidad interiorismo. Pola Sede da Delegación do Colexio Oficial de Arquitectos de Galicia, A Coruña.
*Premio no  Premio COAG de Arquitectura  1994, pola obra: Sede da Delegación do Colexio Oficial de Arquitectos de Galicia, A Coruña.

## Notas 
## Véxase tamén 
### Ligazóns externas 
* Páxina web oficial
* Atlas*.* 
* https://archives-journal.com/ 
* Vídeo da conferencia impartida nos *Encuentros de Arquitectura AE 2007*
John Flaxman

**John Flaxman**, nado o 6 de xullo de 1755 en York e finado o 7 de decembro de 1826, foi un escultor, ilustrador e debuxante inglés. Tivo un papel moi destacado no movemento neoclásico en Inglaterra.

## Traxectoria
Estudou na Royal Academy School de Londres. No período entre 1775 a 1787 realizou para o reputado ceramista Josiah Wedgwood delicados relevos decorativos, inspirados en vasos e vasillas gregas e romanas. Dende 1787 até 1794 Flaxman viviu en Roma, onde produciu en 1973 debuxos con gran finura nas súas liñas de temas épicos dos poemas homéricos A Ilíada e A Odisea.

Regresou a Londres en 1794, realizando notables ilustracións do antigo dramaturgo grego Esquilo e unha serie inspirada no Inferno do Dante. Tamén esculpiu numerosos monumentos, entre os que se destacan o de William Murray, Primeiro earl de Mansfield (1801; na Abadía de Westminster).

## Véxase tamén
### Ligazóns externas 
* Información da National Portrait Gallery 
* John Flaxman 1755?1826: Mestre das liñas puras 
* World of Dante Galería de ilustracións de Flaxman da Divina Comedia no Mundo do Dante.
Buffalo Bills

Os **Buffalo Bills** son un equipo profesional de fútbol americano que compite con base na cidade de Buffalo, Nova York. Forman parte da National Football League (NFL) como membro da American Football Conference (NFC) na súa División Leste. O equipo xoga os seus partidos como local no New Era Field, situado na localidade de Orchard Park. Os Bills son o único equipo da NFL que xoga os seus partidos como local no Estado de Nova York, xa que os New York Giants e os New York Jets exercen como locais no MetLife Stadium, situado en East Rutherford, Nova Jersey.

## Historia 
Foi fundado en 1959, aínda que ata 1960 non comezou a competir na American Football League, competición na que xogou ata a súa fusión definitiva coa National Football League, pasando a competir na actual competición xurdida desta fusión.

Ao longo da súa historia conseguiu dous títulos de liga, ámbolos dous competindo na AFL (o primeiro en 1964 e o segundo en 1965) e proclamouse campión de conferencia e división en varias ocasións, chegando a ser campión de conferencia en catro tempadas consecutivas nos anos '90 e outras catro veces de división entre os últimos dous anos dos '80 e os primeiros dos '90.

Malia ter xogado os play-offs en numerosas ocasións nas décadas dos '80 e dos '90, non conseguiu alzarse co campionato en ningunha ocasión, dende o troco de século os Bills non conseguiron clasificarse para os play-offs.

## Xogadores 
### Cadro actual 
## Véxase tamén 
### Ligazóns externas 
* Páxina web oficial
Día Internacional dos Nenos Vítimas Inocentes de Agresión

O ***Día internacional dos nenos vítimas inocentes de agresión*** é unha celebración promovida pola Asemblea Xeral das Nacións Unidas que acontece cada 4 de xuño.

## Descrición 
Foi establecido o 19 de agosto de 1982 e o propósito do día é recoñecer a dor que sofren os nenos en todo o mundo que son vítimas de malos tratos físicos, mentais e emocionais.

### Resolución da ONU 
*ES-7/8. Día Internacional dos nenos vítimas inocentes da agresión*

*A Asemblea Xeral,*

*Examinando a cuestión de Palestina na continuación do seu sétimo período extraordinario de sesións de emerxencia,*

*Consternada ante o gran número de nenos palestinos e libaneses que foron vítimas inocentes dos actos de agresión de Israel,*

*Decide conmemorar, o día 4 xuño de cada ano, o Día Internacional dos nenos vítimas inocentes da agresión.*

*31ª sesión plenaria*

*19 agosto de 1982* 

## Notas 
## Véxase tamén 
### Outros artigos 
* UNICEF.
* Dereitos do neno.
* Declaración dos Dereitos do Neno.
* Convención sobre os Dereitos do Neno.

### Ligazóns externas 
* Páxina da ONU .